pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย CNN ยกกรุงเทพฯ เป็นเมืองแห่งอาหารริมทางดีที่สุดในโลกต่อเนื่อง ชี้หอยทอดติด 1 ใน 3 อาหารขึ้นชื่อมากที่สุด
วันพฤหัสบดีที่ 16 มีนาคม 2560
โฆษกรัฐบาลเผย CNN ยกกรุงเทพฯ เป็นเมืองแห่งอาหารริมทางดีที่สุดในโลกต่อเนื่อง ชี้หอยทอดติด 1 ใน 3 อาหารขึ้นชื่อมากที่สุด
โฆษกรัฐบาลเผย CNN ยกกรุงเทพฯ เป็นเมืองแห่งอาหารริมทางดีที่สุดในโลกต่อเนื่อง ชี้หอยทอดติด 1 ใน 3 อาหารขึ้นชื่อมากที่สุด พร้อมกําชับพ่อค้าแม่ค้ายึดหลักอนามัย จัดให้เป็นระเบียบ ตรึงใจนักท่องเที่ยว
วันที่ 16 มีนาคม 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า สํานักข่าว CNN ยังคงจัดอันดับให้กรุงเทพฯ เป็น “สวรรค์แห่งอาหารริมทาง” หรือเมืองที่มีอาหารริมทาง (Street Food) ดีที่สุดในโลก ต่อเนื่องจากปีที่แล้ว โดยนักท่องเที่ยวสามารถเลือกซื้ออาหารได้หลากหลาย เช่น น้ําเต้าหู้มื้อเช้า ข้าวหอมมะลิมื้อกลางวัน ผัดไทย หมูสะเต๊ะมื้อเย็น และระบุด้วยว่า เยาวราชคือย่านของกินที่ดีที่สุดแห่งหนึ่ง
นอกจากนี้ สภาอาหารริมทางโลก (World Street Food Congress) ได้ยกให้ “หอยทอด” เป็น 1 ใน 3 ของอาหารที่ขึ้นชื่อมากที่สุด ที่หารับประทานได้ริมทางในกรุงเทพฯ โดยพ่อครัวจะปรุงสุกใหม่จานต่อจานบนกระทะร้อน ๆ ให้แก่ลูกค้า
“ท่านนายกฯ รับทราบและดีใจที่กรุงเทพฯ ยังติดอันดับโลกด้านอาหารริมทาง ซึ่งถือเป็นเสน่ห์และเอกลักษณ์เฉพาะอย่างหนึ่งของไทยที่หลายประเทศไม่มี นักท่องเที่ยวสามารถซื้อหาอาหารอร่อยได้ตลอดเวลา โดยเน้นย้ําให้พ่อค้าแม่ค้าปรุงอาหารให้ถูกหลักอนามัย คํานึงถึงความสะอาดปลอดภัยทั้งในแง่ของอาหารและสิ่งแวดล้อมรอบ ๆ ร้าน รวมทั้งให้ความร่วมมือกับเจ้าหน้าที่สร้างความเป็นระเบียบเรียบร้อยให้นักท่องเที่ยวรู้สึกประทับใจ”
ทั้งนี้ มีเมืองอื่นๆ ที่ติดอันดับสวรรค์แห่งอาหารริมทางอีก 22 เมือง เช่น กรุงโตเกียว ประเทศญี่ปุ่น เมืองโฮโนลูลู สหรัฐฯ เมืองเดอร์บัน แอฟริกาใต้ เมืองนิวออร์ลีนส์ สหรัฐฯ เมืองอิสตันบูล ประเทศตุรกี เป็นต้น
--------------------------
รัฐบาลไทย-ข่าวทำเนียบรัฐบาล-​โฆษก สธ.แนะ 5 วิธีดูแลตัวเอง และป้องกันอาการโรคหืดกำเริบ
วันอาทิตย์ที่ 7 พฤษภาคม 2560
​โฆษก สธ.แนะ 5 วิธีดูแลตัวเอง และป้องกันอาการโรคหืดกําเริบ
โฆษกกระทรวงสาธารณสุขเผยสิ่งแวดล้อมปัจจุบัน มีผลทําให้คนไทยมีแนวโน้มป่วยเป็นโรคหืดเพิ่มขึ้น แนะ 5 วิธีดูแลตัวเอง ป้องกันและไม่ให้อาการของโรคกําเริบขึ้น
โฆษกกระทรวงสาธารณสุขเผยสิ่งแวดล้อมปัจจุบันมีผลทําให้คนไทยมีแนวโน้มป่วยเป็นโรคหืดเพิ่มขึ้น แนะ 5 วิธีดูแลตัวเอง ป้องกันและไม่ให้อาการของโรคกําเริบขึ้น
นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า โรคหืด(Asthma)หรือหอบหืดเป็นโรคเรื้อรังที่พบได้บ่อยในประเทศไทยโดยพบในเด็กมากถึงร้อยละ10 -12ของเด็กทั้งหมด ส่วนผู้ใหญ่พบร้อยละ6.9ของประชากร จากข้อมูลของสํานักนโยบายและยุทธศาสตร์ กระทรวงสาธารณสุข ปี 2558 พบผู้ป่วยโรคหืด จํานวน 115,577 คนและมีแนวโน้มเพิ่มขึ้น
นายแพทย์เกียรติภูมิกล่าวต่อว่า คนไทยมีแนวโน้มเป็นโรคหืดมากขึ้นมีปัจจัยจาก พันธุกรรมร่วมกับสิ่งกระตุ้นต่างๆโดยเฉพาะสิ่งกระตุ้นประเภทสารก่อภูมิแพ้ เช่น ควันบุหรี่ ควันพิษจากสิ่งแวดล้อม ไรฝุ่น แมลงสาบ เกสรดอกไม้ สปอร์เชื้อรา ขนหรือสะเก็ดรังแคผิวหนังของสัตว์เลี้ยง สารเคมีในที่ทํางานการเปลี่ยนแปลงทางอารมณ์ อากาศที่เปลี่ยนแปลงบ่อย หรือการติดเชื้อไวรัสบางชนิด เป็นต้น
ปัจจุบันโรคนี้ยังไม่สามารถรักษาให้หายขาดได้ แต่สามารถควบคุมอาการของโรคให้สงบได้ และสามารถใช้ชีวิตได้เช่นเดียวหรือใกล้เคียงกับคนปกติ โดยการดูแลตนเองและให้ความร่วมมือกับแพทย์อย่างเคร่งครัด ดังนี้1. ตรวจสอบการหายใจหรือสัญญาณเบื้องต้นก่อนที่อาการจะกําเริบ เช่น ไอ แน่นหน้าอก เหนื่อย หายใจ มีเสียงวี๊ด ให้รีบพบแพทย์2.รับวัคซีนป้องกันไข้หวัดใหญ่ วัคซีนป้องกันโรคปอดบวมเพื่อป้องกันโรคที่เป็นตัวกระตุ้นอาการของโรคหืด 3.หลีกเลี่ยงสิ่งกระตุ้นสารก่อภูมิแพ้ต่างๆสถานที่ที่มีฝุ่นควันและมลพิษ4.ออกกําลังกายอย่างเหมาะสมและสม่ําเสมอ อย่าปล่อยให้มีอาการหวัดเรื้อรัง หรือไซนัสอักเสบ 5.พบแพทย์และรับการตรวจอย่างสม่ําเสมอปฏิบัติตามคําแนะนําของแพทย์อย่างเคร่งครัด โดยเฉพาะการใช้ยา เพื่อควบคุมอาการกําเริบอย่างสม่ําเสมอและถูกต้องจะช่วยลดโอกาสเสี่ยงที่จะเกิดภาวะแทรกซ้อนต่าง ๆได้
ทั้งนี้อาการของโรคหืด จะแตกต่างกันไป เช่นเหนื่อยหอบ หายใจลําบาก หายใจไม่อิ่มหรือหายใจแล้วมีเสียงวี้ดเจ็บหน้าอกแน่นหน้าอกไอเป็นต้น บางรายจะมีอาการเป็นพัก ๆ แล้วหาย แต่บางรายเป็นอย่างต่อเนื่อง และไม่สามารถคาดเดาได้ส่วนใหญ่มักมีอาการช่วงกลางคืน หากมีอาการหายใจหอบถี่ หรือหายใจลําบากมีเสียง อาการแย่ลงอย่างรวดเร็วใช้อุปกรณ์พ่นยา แล้วอาการไม่ดีขึ้นหรือหายใจหอบเมื่อทํากิจกรรมที่ต้องใช้กําลังร่างกายเพียงเล็กน้อยต้องรีบไปพบแพทย์เพื่อรับการรักษาอย่างเร่งด่วนหากช้าอาจเป็นอันตรายถึงชีวิตนายแพทย์เกียรติภูมิกล่าว
รัฐบาลไทย-ข่าวทำเนียบรัฐบาล-พิธีอัญเชิญเครื่องราชสักการะ เนื่องในโอกาสวันเฉลิมพระชนมพรรษาสมเด็จพระเจ้าอยู่หัว ๒๘ กรกฎาคม ๒๕๖๑
วันอังคารที่ 31 กรกฎาคม 2561
พิธีอัญเชิญเครื่องราชสักการะ เนื่องในโอกาสวันเฉลิมพระชนมพรรษาสมเด็จพระเจ้าอยู่หัว ๒๘ กรกฎาคม ๒๕๖๑
นายพีระ รัตนวิจิตร รองปลัดกระทรวงศึกษาธิการ เป็นผู้แทนกระทรวงศึกษาธิการ เข้าร่วมพิธีอัญเชิญเครื่องราชสักการะ ทูลเกล้าทูลกระหม่อมถวายสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษาสมเด็จพระเจ้าอยู่หัว
นายพีระ รัตนวิจิตร รองปลัดกระทรวงศึกษาธิการ เป็นผู้แทนกระทรวงศึกษาธิการ เข้าร่วมพิธีอัญเชิญเครื่องราชสักการะทูลเกล้าทูลกระหม่อมถวายสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษาสมเด็จพระเจ้าอยู่หัว๒๘ กรกฎาคม ๒๕๖๑เมื่อวันอาทิตย์ที่ ๒๙ กรกฎาคม ๒๕๖๑ เวลา ๐๙.๐๙ น.ณ พระที่นั่งอัมพรสถาน พระราชวังดุสิต
ในการนี้พลเอก เทพพงศ์ ทิพยจันทร์ ปลัดกระทรวงกลาโหม ในนามรัฐบาลและพสกนิกรชาวไทยทุกหมู่เหล่าเป็นผู้กล่าวอัญเชิญเครื่องราชสักการะดังนี้
"ขอพระราชทานกราบบังคมทูลพระกรุณาทรงทราบฝ่าละอองธุลีพระบาท
ตามที่รัฐบาลและทุกภาคส่วนได้พร้อมใจกันจัดกิจกรรมเนื่องในโอกาสมหามงคลเฉลิมพระชนมพรรษาสมเด็จพระเจ้าอยู่หัว ๒๘ กรกฎาคม ๒๕๖๑ โดยรัฐบาลได้จัดให้มีพิธีถวายเครื่องราชสักการะและจุดเทียนถวายพระพรชัยมงคล เมื่อวันเสาร์ที่ ๒๘ กรกฎาคม พุทธศักราช ๒๕๖๑ ณ บริเวณท้องสนามหลวง ซึ่งมีหน่วยงานภาครัฐ ภาคเอกชน ประชาชน และจิตอาสา ได้นําพานพุ่มทอง – พานพุ่มเงิน ถวายราชสักการะเนื่องในโอกาสมหามงคลฯ ดังกล่าว จํานวนทั้งสิ้น ๑๐๘ คู่
ข้าพระพุทธเจ้า พลเอก เทพพงศ์ ทิพยจันทร์ ปลัดกระทรวงกลาโหม ในนามรัฐบาลและพสกนิกรชาวไทยทุกหมู่เหล่ามีความปลื้มปิติเป็นล้นพ้น ที่ได้นําผู้แทนหน่วยงานภาครัฐ ภาคเอกชน ประชาชน และจิตอาสา นําเครื่องราชสักการะ ประกอบด้วย ต้นไม้ทอง ต้นไม้เงิน พานพุ่มทอง พานพุ่มเงิน และกระทงดอกไม้ธูปเทียนแพ ที่พสกนิกรชาวไทยทุกหมู่เหล่าได้นํามาถวาย เพื่อแสดงความจงรักภักดีและความสํานึกในพระมหากรุณาธิคุณในใต้ฝ่าละอองธุลีพระบาท เนื่องในโอกาสมหามงคลเฉลิมพระชนมพรรษา เมื่อวันเสาร์ที่ ๒๘ กรกฎาคม พุทธศักราช ๒๕๖๑ ณ บริเวณท้องสนามหลวง
ข้าพระพุทธเจ้าทั้งหลายต่างตระหนักชัดแจ้งอยู่เสมอว่านับเป็นเวลานานหลายทศวรรษ ที่ใต้ฝ่าละอองธุลีพระบาทได้ทรงปฏิบัติบําเพ็ญพระราชกรณียกิจนานัปการ ตามรอยพระยุคลบาทพระบาทสมเด็จพระปรมินทรมหาภูมิพลอดุลยเดช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙ ด้วยพระวิริยะอุตสาหะ เพื่ออํานวยประโยชน์สุขแก่อาณาประชาราษฎร์ ขจัดปัดเป่าความทุกข์ยากของราษฎรให้มีความอยู่ดีกินดี มีคุณภาพชีวิตที่ดีโดยทั่วหน้า และสร้างสรรค์ความเจริญก้าวหน้าให้แก่ประเทศชาติตลอดมา
ข้าพระพุทธเจ้าทั้งหลายล้วนสํานึกและซาบซึ้งในพระมหากรุณาธิคุณล้นเกล้าล้นกระหม่อมหาที่สุดมิได้ เนื่องในโอกาสอันเป็นมหามงคล แห่งวันเฉลิมพระชนมพรรษาประจําปี ๒๕๖๑ นี้ ข้าพระพุทธเจ้าขอพระราชทานพระราชานุญาตนําพสกนิกรทุกหมู่เหล่าทูลเกล้าทูลกระหม่อมถวายเครื่องราชสักการะเนื่องในโอกาสมหามงคลนี้
ด้วยเกล้าด้วยกระหม่อม"
โอกาสนี้ ปลัดกระทรวงกลาโหมเชิญเครื่องราชสักการะ ๕ ชิ้น ประกอบด้วย ต้นไม้ทอง ต้นไม้เงิน พานพุ่มทอง พานพุ่มเงิน และพานกระทง ดอกไม้ธูปเทียนแพ มอบพลอากาศโท ภักดี แสง-ชูโตผู้ออกรับเครื่องราชสักการะตามลําดับ หลังจากนั้นผู้แทนหน่วยงานภาครัฐ ภาคเอกชน และจิตอาสา เชิญพานพุ่มทอง พานพุ่มเงิน มอบผู้ออกรับ ฯ ตามลําดับ โดยมีนักเรียนนายร้อย ๔ เหล่าเป็นผู้ถือพานพุ่มทอง พานพุ่มเงิน ให้กับหน่วยงานต่าง ๆ
Written byบัลลังก์ โรหิตเสถียร
Photo Credit
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-การท่าเรือแห่งประเทศไทยรายงานผลการดำเนินงานในช่วงไตรมาสที่สองของปีงบประมาณ 2560
วันศุกร์ที่ 4 สิงหาคม 2560
การท่าเรือแห่งประเทศไทยรายงานผลการดําเนินงานในช่วงไตรมาสที่สองของปีงบประมาณ 2560
เรือตรี ทรงธรรม จันทประสิทธิ์ รองผู้อํานวยการการท่าเรือแห่งประเทศไทย สายวิศวกรรม รักษาการแทนผู้อํานวยการการท่าเรือแห่งประเทศไทย (กทท.) กระทรวงคมนาคม รายงานผลการดําเนินงานการให้บริการเรือ สินค้า และตู้สินค้า
ผ่านท่าเรือกรุงเทพ (ทกท.) ท่าเรือแหลมฉบัง (ทลฉ.) ท่าเรือพาณิชย์เชียงแสน (ทชส.) ท่าเรือเชียงของ (ทชข.) และท่าเรือระนอง (ทรน.) ในช่วงไตรมาสที่สองของปีงบประมาณ 2560 (ตุลาคม 2559 - มีนาคม 2560) โดยเปรียบเทียบกับปี 2559 สรุปได้ ดังนี้
- ทกท. เรือเทียบท่า 1,471 เที่ยว ลดลง 5.16 % สินค้าผ่านท่า 10.269 ล้านตัน ลดลง 2.22 % ตู้สินค้าผ่านท่า 739,004 ที.อี.ยู. ลดลง 2.06 %
- ทลฉ. เรือเทียบท่า 6,731 เที่ยว เพิ่มขึ้น 7.82 % สินค้าผ่านท่า 41.657 ล้านตัน เพิ่มขึ้น 8.60% ตู้สินค้าผ่านท่า 3.769 ล้าน ที.อี.ยู. เพิ่มขึ้น 9.55 %
- ทชส. เรือเทียบท่า 1,248 เที่ยว ลดลง 42.12 % สินค้าผ่านท่า 88.027 ตัน ลดลง 32.82%
- ทชข. เรือเทียบท่า 359 เที่ยว ลดลง 16.12 % สินค้าผ่านท่า 39.826 ตัน ลดลง 2.79%
- ทรน. เรือเทียบท่า 127 เที่ยว ลดลง 38.94 % สินค้าผ่านท่า 26.143 ตัน ลดลง 76.43%
สําหรับไตรมาสที่สองของปี 2560 ธุรกิจมีแนวโน้มที่ดีขึ้นอย่างต่อเนื่อง เนื่องจากปัจจัยด้านการส่งออก การท่องเที่ยว อสังหาริมทรัพย์ และการลงทุนจากภาครัฐ ส่งผลให้ผู้ประกอบการมีความเชื่อมั่นที่ดีขึ้นต่อด้านเศรษฐกิจ คาดว่าสถานการณ์กําลังซื้อจะปรับตัวดีขึ้นเมื่อเทียบกับไตรมาสก่อน การบริโภคของภาคเอกชนจะเป็นไปในทิศทางที่ฟื้นตัวอย่างต่อเนื่อง เนื่องจากรายได้ของเกษตรกรในหลายกลุ่มมีแนวโน้มดีขึ้นเป็นลําดับ ประกอบกับจะมีงบประมาณจากภาครัฐเข้าสู่ระบบเศรษฐกิจ ซึ่งจะช่วยเพิ่มกําลังซื้อให้กับครัวเรือนมากขึ้น สําหรับด้านการท่องเที่ยวและการส่งออกยังคงขยายตัวดีขึ้นอย่างต่อเนื่อง รวมทั้งการลงทุนโดยรวมของภาคเอกชนกําลังฟื้นตัว โดยมีธุรกิจในภาคการค้าและบริการเข้ามาลงทุนอย่างต่อเนื่อง
ทั้งนี้ ผลการดําเนินงาน กทท. เพิ่มขึ้นจากช่วงเดียวกันของปี 2559 ในทุกด้าน โดยเรือเทียบท่าขยายตัวเพิ่มขึ้นร้อยละ 5.23 สินค้าผ่านท่าขยายตัวร้อยละ 6.28 และตู้สินค้าเพิ่มขึ้นร้อยละ 7.46 และคาดว่าเมื่อสิ้นปีงบประมาณ 2560 กทท. จะมีตู้สินค้าผ่านท่าทั้งสิ้นประมาณ 9.12 ล้าน ที.อี.ยู.
รัฐบาลไทย-ข่าวทำเนียบรัฐบาล-ครั้งแรกในประวัติศาสตร์! ยูเนสโกยก “โขนไทย” เป็นมรดกวัฒนธรรมโลก
วันเสาร์ที่ 1 ธันวาคม 2561
ครั้งแรกในประวัติศาสตร์! ยูเนสโกยก “โขนไทย” เป็นมรดกวัฒนธรรมโลก
- -
มติเอกฉันท์จากประเทศสมาชิกกว่า 181 ประเทศขององค์การการศึกษา วิทยาศาสตร์ และวัฒนธรรมแห่งสหประชาชาติ หรือ ยูเนสโก
ลงคะแนนให้ "โขนไทย (Khon, masked dance drama in Thailand)” ขึ้นบัญชีมรดกวัฒนธรรมที่จับต้องไม่ได้ ประเภทรายการตัวแทนมรดกวัฒนธรรมที่จับต้องไม่ได้ของมนุษยชาติ
ระหว่างการประชุมคณะกรรมการอนุสัญญาว่าด้วยการสงวนรักษามรดกทางวัฒนธรรมที่จับต้องไม่ได้ของยูเนสโก ครั้งที่ 13 ที่เมืองพอร์ตหลุยส์ ประเทศมอริเชียส
โดยปีนี้ถือเป็นปีแรกที่ประเทศไทยนําเสนอรายการมรดกวัฒนธรรมที่จับต้องไม่ได้ให้ยูเนสโกพิจารณา หลังจากเข้าร่วมภาคีตั้งแต่ปี 2559
การขึ้นทะเบียนตามอนุสัญญามรดกทางวัฒนธรรมที่จับต้องไม่ได้ของยูเนสโก มีทั้งหมด 3 ประเภท คือ
1. บัญชีรายการตัวแทนมรดกทางวัฒนธรรมของมนุษยชาติ (representative list of intangible cultural heritage of humankind)
2. รายการที่ต้องได้รับการสงวนรักษาอย่างเร่งด่วน (urgent list)
3. รายการมรดกทางวัฒนธรรมที่เป็นแบบอย่างที่ดีในการสงวนรักษา (good practice)
"โขน" เป็นศิลปะชั้นสูงที่เก่าแก่ตั้งแต่สมัยกรุงศรีอยุธยา มีเอกลักษณ์โดดเด่น รวมศาสตร์และศิลป์หลายแขนงเข้าไว้ด้วยกัน ทั้งนาฏศิลป์ ดนตรี วรรณกรรม พิธีกรรม และงานช่างฝีมือต่าง ๆ
การขึ้นทะเบียนครั้งนี้ เป็นการแสดงให้ชาวโลกประจักษ์ว่า เรามีของดีที่ควรค่าแก่การอนุรักษ์ และกระตุ้นให้คนไทยเห็นความสําคัญของสมบัติล้ําค่าของไทย และร่วมกันรักษา ส่งเสริม และต่อยอดต่อไป
นอกจากนี้ ไทยยังเตรียมเสนอมรดกภูมิปัญญาของไทยเสนอต่อยูเนสโก เพื่อขึ้นบัญชีมรดกภูมิปัญญาทางวัฒนธรรมของมนุษยชาติในปีต่อไป เช่น นวดแผนไทย และโนรา เป็นต้น
โอกาสดี ๆ แบบนี้ รัฐบาลจึงเตรียมจัดกิจกรรมเฉลิมฉลองโขนไทย โดยจะจัดแสดงโขนรอบพิเศษ ตอน "พิเภกสวามิภักดิ์” ในวันที่ 3 - 4 ธ.ค. 61 ณ ศูนย์วัฒนธรรมแห่งประเทศไทย จัดสร้างภาพยนตร์แอนิเมชันรามเกียรติ์ ตอน รามาวตาร เพื่อฉายในโรงภาพยนตร์ทั่วประเทศ และอื่น ๆ อีกหลายอย่าง
มาร่วมภาคภูมิใจไปด้วยกัน....
————————
ภาพ / ข่าว กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐสังคมนิยมเวียดนามประจำประเทศไทย เข้าเยี่ยมคารวะรองนายกรัฐมนตรี
วันจันทร์ที่ 29 พฤษภาคม 2560
เอกอัครราชทูตสาธารณรัฐสังคมนิยมเวียดนามประจําประเทศไทย เข้าเยี่ยมคารวะรองนายกรัฐมนตรี
เอกอัครราชทูตสาธารณรัฐสังคมนิยมเวียดนามประจําประเทศไทย เข้าเยี่ยมคารวะรองนายกรัฐมนตรี
วันนี้(22 พ.ค. 2560) เวลา 14.00 น. นายเหวียน เติ๊ต ถั่ญ (H.E. Mr. Nguyen Tat Thanh) เอกอัครราชทูตสาธารณรัฐสังคมนิยมเวียดนามประจําประเทศไทย เข้าเยี่ยมคารวะพลเอก ธนะศักดิ์ ปฏิมาประกร รองนายกรัฐมนตรี เพื่ออําลาในโอกาสพ้นจากหน้าที่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวแสดงความขอบคุณเอกอัครราชทูตเวียดนามฯที่ปฏิบัติหน้าที่ด้วยดีในการประสานงานและส่งเสริมความสัมพันธ์ไทยและเวียดนามตลอดสามปีที่ผ่านมา ทําให้ความสัมพันธ์ไทยและเวียดนามมีความแน่นแฟ้นมากยิ่งขึ้น และยินดีทั้งสองฝ่ายต่างมีความร่วมมือใกล้ชิดทั้งด้านการเมือง เศรษฐกิจ การท่องเที่ยว วัฒนธรรม และแรงงาน ด้านเอกอัครราชทูตเวียดนามฯ กล่าวว่า ในช่วงสามปีที่ผ่านมาไทยและเวียดนามมีพัฒนาของความสัมพันธ์มากขึ้น เมื่อปีที่ผ่านมา นายกรัฐมนตรีเวียดนามพร้อมด้วยคณะผู้แทนระดับสูงของเวียดนามที่ได้เดินทางเยือนไทยเพื่อถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร นอกจากนี้ ผลสําเร็จของการเยือนไทยอย่างเป็นทางการของนายกรัฐมนตรีเวียดนามและประชุมคณะรัฐมนตรีร่วมอย่างไม่เป็นทางการ ไทย-เวียดนาม ครั้งที่ 3 ซึ่งไทยเป็นเจ้าภาพเมื่อปี 2558 ยิ่งทําให้ความร่วมมือไทยและเวียดนามพัฒนามากยิ่งขึ้น
รองนายกรัฐมนตรีและเอกอัครราชทูตเวียดนามฯ ยังยินดีที่ไทยและเวียดนามมีการดําเนินนโยบายต่างประเทศที่สอดคล้องกัน ทั้งสองประเทศต่างให้ความสําคัญประเทศเพื่อนบ้านในอนุภูมิภาคลุ่มแม่น้ําโขงอย่าง เมียนมา ลาว และกัมพูชา รวมถึงมีการส่งเสริมความเข้มแข็งและความเป็นอันหนึ่งอันเดียวกันของอาเซียน เอกอัครราชทูตเวียดนามฯ กล่าวว่า ไทยมีความสําคัญอย่างมากต่อเวียดนาม เพราะมีชาวเวียดนามทํางานและอาศัยอยู่ในไทยจํานวนมาก ในด้านการลงทุน ไทยเป็นผู้ลงทุนต่างชาติอันดับ 10 ในเวียดนาม ส่วนด้านการท่องเที่ยว มีนักท่องเที่ยวไทยเดินทางไปยังเวียดนามประมาณ 2 แสนคน ขณะที่ชาวเวียดนามก็ชื่นชอบการท่องเที่ยวในไทย โดยเมื่อปีที่ผ่านมามีนักท่องเที่ยวเวียดนามเดินทางมายังไทย 9 แสนคน เอกอัครราชทูตเวียดนามฯจึงหวังว่า รัฐบาลจะส่งเสริมให้นักท่องเที่ยวไทยไปเที่ยวในเวียดนามมากยิ่งขึ้น ด้านรองนายกรัฐมนตรีกล่าวว่า ขณะนี้รัฐบาลมีนโยบาย “ประเทศไทย+1” ซึ่งจะส่งเสริมให้มีนักท่องเที่ยวเข้ามาในภูมิภาคมากขึ้น ไทยจึงหวังว่าไทย เวียดนาม และอาเซียนจะได้ประโยชน์จากนโยบายนี้
ในช่วงท้าย รองนายกรัฐมนตรีกล่าวเน้นย้ําความร่วมมือระหว่างไทยและเวียดนาม โดยรัฐบาลไทยยินดีต้อนรับเอกอัครราชทูตเวียดนามฯคนใหม่ที่จะเข้ามาปฏิบัติหน้าที่ในอนาคตและจะยังคงรักษาความสัมพันธ์และความร่วมมือไทย-เวียดนามให้ใกล้ชิดเช่นนี้ต่อไป
รัฐบาลไทย-ข่าวทำเนียบรัฐบาล-รมช.ศธ.(นพ.อุดม) ติดตามความก้าวหน้า Partnership School เตรียมลงพื้นที่ทั่วทุกภาค
วันจันทร์ที่ 2 กรกฎาคม 2561
รมช.ศธ.(นพ.อุดม) ติดตามความก้าวหน้า Partnership School เตรียมลงพื้นที่ทั่วทุกภาค
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ เป็นประธานการประชุมคณะกรรมการพัฒนานวัตกรรมการบริหารจัดการสถานศึกษาในรูปแบบโรงเรียนร่วมพัฒนา (Partnership School) ครั้งที่ 6/2561
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการเป็นประธานการประชุมคณะกรรมการพัฒนานวัตกรรมการบริหารจัดการสถานศึกษาในรูปแบบโรงเรียนร่วมพัฒนา (Partnership School) ครั้งที่ 6/2561 โดยมีคณะกรรมการฯ ผู้แทนภาคเอกชน และภาคประชาสังคม เข้าร่วมประชุม เมื่อเร็ว ๆ นี้ ที่ห้องประชุมสํานักงานคณะกรรมการการศึกษาขั้นพื้นฐาน (สพฐ.)
ศ.คลินิก นพ.อุดม คชินทรกล่าวว่า ภายหลังพิธีลงนามบันทึกความเข้าใจว่าด้วยความร่วมมือ "โครงการโรงเรียนร่วมพัฒนา" (Partnership School Project) ระหว่างกระทรวงศึกษาธิการ กับหน่วยงานผู้ให้การสนับสนุนภาคเอกชน เมื่อวันที่ 5 มิถุนายน 2561 นั้น ได้มีกระแสตอบรับและคําชื่นชมจากผู้เกี่ยวข้องเป็นอย่างดี โดยเห็นว่าโครงการ Partnership School จะเป็นจุดเริ่มต้นของการปฏิรูปการศึกษาที่สําคัญ และช่วยส่งเสริมการมีส่วนร่วมในการจัดการศึกษาอย่างแท้จริง และเป็นปัจจัยทําให้การปฏิรูปการศึกษาสําเร็จได้
การดําเนินงานต่อจากนี้ มีแผนที่จะตั้งคณะกรรมการบริหารสถานศึกษาในโรงเรียนร่วมพัฒนาให้ครบทุกแห่งโดยมีองค์ประกอบของผู้แทน 4 กลุ่ม ได้แก่ สพฐ., ภาคเอกชน, ชุมชน/ท้องถิ่น และมหาวิทยาลัยในพื้นที่ซึ่งโรงเรียนร่วมพัฒนาหลายแห่งดําเนินการแล้ว แต่บางส่วนที่ยังอยู่ในขั้นตอนสรรหาให้ครบองค์ประกอบ เพราะการสรรหาต่างจากเดิมจึงไม่ใช่เรื่องง่าย ที่จะได้คนที่มีความเข้าใจมาช่วยผลักดันโครงการโรงเรียนร่วมพัฒนาร่วมกัน
โดยส่วนกลางจะเตรียมจัดประชุมผู้บริหารสถานศึกษาและผู้ที่เกี่ยวข้องในวันที่ 5 กรกฎาคม 2561 เพื่อทําความเข้าใจ ชี้แนะแนวทางการดําเนินงานตาม Action Plan รวมทั้งระบบการประเมินผล ให้เป็นไปในทิศทางเดียวกันตลอดจนจะเดินทางไปตรวจเยี่ยมการดําเนินงานโรงเรียนร่วมพัฒนาในเดือนกรกฎาคม 2561 นี้ด้วยเพื่อย้ําแนวทางการดําเนินงานร่วมกัน ระหว่างผู้บริหาร ผู้ประกอบการ ผู้ที่เกี่ยวข้อง และสถาบันการศึกษาในพื้นที่ ที่จะช่วยเป็นพี่เลี้ยง ศึกษาวิจัยและวางแผนการทํางานระยะยาวในอนาคต
นายมีชัย วีระไวทยะ คณะกรรมการพัฒนานวัตกรรมการบริหารจัดการสถานศึกษาในรูปแบบโรงเรียนร่วมพัฒนากล่าวว่า ในภาพรวมโครงการโรงเรียนร่วมพัฒนาจะต้องเป็นประโยชน์กับชุมชนและโรงเรียน เป้าหมายสําคัญคือ นักเรียนมีส่วนร่วมในการเรียนการสอน และบริหารจัดการโรงเรียน ตลอดจนเป็นผู้ประกอบการทําธุรกิจ มีอาชีพและสร้างรายได้ ดูแลและไม่ทอดทิ้งบ้านเกิด
นอกจากนี้ โรงเรียนต้องเป็นแหล่งเรียนรู้ตลอดชีวิตของทุกคน โดยเฉพาะการเป็นศูนย์กลางการเรียนรู้ของชุมชน ด้วยความร่วมมือจากหน่วยงานต่าง ๆ อาทิ ด้านการเรียนการสอนวิทยาศาสตร์กับ สสวท., หลักสูตรคณิตศาสตร์แบบใหม่ (ออสเตรเลีย) ระดับประถมศึกษา, หลักสูตรภาษาอังกฤษของบริติช เคานซิล ประเทศไทย และโรงเรียนนานาชาติ เป็นต้น รวมทั้งการพัฒนาเด็กอย่างรอบด้าน ทั้งเรื่องโภชนาการ การดูแลสุขภาพอนามัย การปลูกฝังคุณธรรมจริยธรรม ความซื่อสัตย์สุจริต จึงจะช่วยสร้างคนที่มีคุณภาพให้กับประเทศชาติได้สําเร็จ
Written byอรพรรณ ฤทธิ์มั่น
Photo Creditสุรัตน์ ภู่สุวรรณ
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-นักธุรกิจยุโรป – อาเซียนสนใจลงทุนในไทยเพิ่มขึ้น
วันอังคารที่ 11 กันยายน 2561
นักธุรกิจยุโรป – อาเซียนสนใจลงทุนในไทยเพิ่มขึ้น
นักธุรกิจกลุ่มพันธมิตรยุโรป – อาเซียนแสดงความสนใจลงทุนในประเทศไทยเพิ่มขึ้น โดยมีแนวคิดจะจัดตั้งสํานักงานใหญ่ในไทย พร้อมทั้งเชื่อมั่นการบริหารงานของรัฐบาลที่ทําให้ตัวเลขการเติบโตทางเศรษฐกิจดีขึ้นอย่างต่อเนื่อง
อังคารที่ 11 ก.ย.61
นักธุรกิจยุโรป – อาเซียนสนใจลงทุนในไทยเพิ่มขึ้น
ต่อจากนี้ไป ขอเชิญรับฟังไทยคู่ฟ้า ครับ
นักธุรกิจกลุ่มพันธมิตรยุโรป – อาเซียนแสดงความสนใจลงทุนในประเทศไทยเพิ่มขึ้น โดยมีแนวคิดจะจัดตั้งสํานักงานใหญ่ในไทย พร้อมทั้งเชื่อมั่นการบริหารงานของรัฐบาลที่ทําให้ตัวเลขการเติบโตทางเศรษฐกิจดีขึ้นอย่างต่อเนื่อง ทั้งนี้ ประเทศไทยมีข้อได้เปรียบทางด้านภูมิศาสตร์และสามารถเชื่อมโยงกับตลาดในอนุภูมิภาคลุ่มแม่น้ําโขงที่มีประชากรกว่า 200 ล้านคนได้ ซึ่งนักลงทุนจะได้ประโยชน์จากโครงการ Thailand+1 และอีกหลายมาตรการ นอกจากนี้ รัฐบาลจะพัฒนาเขตเศรษฐกิจพิเศษภาคตะวันออกหรือ EEC ให้ดีที่สุด และเป็นศูนย์กลางการลงทุนในภูมิภาคอาเซียน โดยขณะนี้มีนักลงทุนแสดงความประสงค์จะลงทุนจํานวนมาก ซึ่งจะช่วยยกระดับเศรษฐกิจไทยและชีวิตความเป็นอยู่ของประชาชนให้ดีขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงอุตสาหกรรม ส่งผู้แทนประเทศไทย เข้าร่วมการประชุมคณะมนตรีองค์การน้ำตาลระหว่างประเทศ (ISO) ครั้งที่ 28
วันพุธที่ 29 พฤศจิกายน 2560
กระทรวงอุตสาหกรรม ส่งผู้แทนประเทศไทย เข้าร่วมการประชุมคณะมนตรีองค์การน้ําตาลระหว่างประเทศ (ISO) ครั้งที่ 28
กระทรวงอุตสาหกรรม ส่งผู้แทนประเทศไทย เข้าร่วมการประชุมคณะมนตรีองค์การน้ําตาลระหว่างประเทศ (ISO) ครั้งที่ 28 ณ กรุงลอนดอน  ประเทศสหราชอาณาจักร
เมื่อวันที่ 27 พฤศจิกายน 2560 นายอภิจิน โชติกเสถียร รองปลัดกระทรวงอุตสาหกรรม เป็นหัวหน้าคณะผู้แทนประเทศไทยในฐานะประเทศสมาชิกองค์การน้ําตาลระหว่างประเทศ เข้าร่วมการประชุมคณะมนตรีองค์การน้ําตาลระหว่างประเทศ (ISO) ครั้งที่ 28 ซึ่งการจัดประชุมในครั้งนี้มีจุดประสงค์เพื่อเป็นเวทีในการหารือ แลกเปลี่ยนข้อมูลและข้อคิดเห็นด้านนโยบาย และสถานการณ์ด้านการผลิต ส่งออก การบริโภค และการค้าน้ําตาลโลก รวมทั้งเพื่อส่งเสริมความร่วมมือทางวิชาการด้านน้ําตาล โดยจัดขึ้นระหว่างวันที่ 27 พฤศจิกายน-1 ธันวาคม 2560 ณ กรุงลอนดอน ประเทศสหราชอาณาจักร
รัฐบาลไทย-ข่าวทำเนียบรัฐบาล-รมต.อุตฯ ร่วมคณะนายกรัฐมนตรีเยี่ยมชมโครงการศึกษาวิจัยและพัฒนาสิ่งแวดล้อมแหลมผักเบี้ย อันเนื่องมาจากพระราชดำริ จ.เพชรบุรี
วันจันทร์ที่ 5 มีนาคม 2561
รมต.อุตฯ ร่วมคณะนายกรัฐมนตรีเยี่ยมชมโครงการศึกษาวิจัยและพัฒนาสิ่งแวดล้อมแหลมผักเบี้ย อันเนื่องมาจากพระราชดําริ จ.เพชรบุรี
รมต.อุตฯ ร่วมคณะนายกรัฐมนตรีเยี่ยมชมโครงการศึกษาวิจัยและพัฒนาสิ่งแวดล้อมแหลมผักเบี้ย อันเนื่องมาจากพระราชดําริ จ.เพชรบุรี
วันนี้ (5 มีนาคม 2561) นายอุตตม สาวนายน รัฐมนตรีว่าการกระทรวงอุตสาหกรรม ร่วมคณะพลเอกประยุทธ์ จันทร์โอชา นายกรัฐมนตรี ลงพื้นที่ในการประชุมคณะรัฐมนตรีอย่างเป็นทางการนอกสถานที่ ครั้งที่ 2/2561 โดยในช่วงบ่ายได้ลงพื้นที่โครงการศึกษาวิจัยและพัฒนาสิ่งแวดล้อมแหลมผักเบี้ย อันเนื่องมาจากพระราชดําริ ตําบลแหลมผักเบี้ย อําเภอบ้านแหลม จังหวัดเพชรบุรี ซึ่งได้รับฟังบรรยายสรุปการบริหารจัดการแม่น้ําเพชรบุรีและแก้ไขปัญหากัดเซาะชายฝั่ง โดยโครงการชลประทานเพชรบุรี และสํานักบริหารจัดการทรัพยากรทางทะเลและชายฝั่งที่ 4 พร้อมเยี่ยมชมระบบบําบัดน้ําเสียและการกําจัดขยะโดยใช้ระบบธรรมชาติช่วยธรรมชาติ
รัฐบาลไทย-ข่าวทำเนียบรัฐบาล-ก.อุตฯ แจงไม่ละทิ้งปัญหาโรงงานเอทานอล จ.สุพรรณบุรี  ยืนยันไม่มีการรั่วไหลระลอก 2 ตามที่เป็นข่าว
วันพฤหัสบดีที่ 5 ตุลาคม 2560
ก.อุตฯ แจงไม่ละทิ้งปัญหาโรงงานเอทานอล จ.สุพรรณบุรี  ยืนยันไม่มีการรั่วไหลระลอก 2 ตามที่เป็นข่าว
โฆษกกระทรวงอุตสาหกรรม กล่าวย้ําว่า กระทรวงฯ ยังคงติดตามและกํากับดูแลการแก้ไขปัญหาของบริษัท ไทย อะโกร เอ็นเนอร์ยี่ จํากัด (มหาชน) จังหวัดสุพรรณบุรี อย่างใกล้ชิด ยืนยันไม่มีการรั่วไหลระลอก 2 ตามที่เป็นข่าว
นางสาวนิสากร จึงเจริญธรรม รองปลัดกระทรวงอุตสาหกรรม และโฆษกกระทรวงอุตสาหกรรม กล่าวย้ําว่า กระทรวงฯ ยังคงติดตามและกํากับดูแลการแก้ไขปัญหาของบริษัท ไทย อะโกร เอ็นเนอร์ยี่ จํากัด (มหาชน) ตําบลหนองมะค่าโมง อําเภอด่านช้าง จังหวัดสุพรรณบุรี อย่างใกล้ชิด โดยนายทองชัย ชวลิตพิเชฐ รองปลัดกระทรวงอุตสาหกรรม ลงพื้นที่พร้อมด้วยเจ้าหน้าที่จากกรมโรงงานอุตสาหกรรม เจ้าหน้าที่สํานักงานอุตสาหกรรมจังหวัดสุพรรณบุรี เพื่อตรวจสอบข้อเท็จจริงกรณีดังกล่าว เมื่อวันที่ 3 ตุลาคมที่ผ่านมา
ล่าสุดมีการรายงานข่าวตามสื่อต่างๆว่าบ่อพักน้ําเสียของโรงงานได้เกิดรั่วเป็น ครั้งที่ 2 ทําให้มีน้ําเสียไหลเข้าท่วมบ้านเรือนของประชาชน จากการลงพื้นที่ตรวจสอบของเจ้าหน้าที่สํานักงานอุตสาหกรรมจังหวัดสุพรรณบุรี โดย นายอนุสรณ์ ภู่พงศ์สกุล อุตสาหกรรมจังหวัด ไม่พบการไหลล้นเป็นครั้งที่ 2 ตามที่ได้มีการเสนอข่าว ข้อเท็จจริงเป็นน้ําเสียที่ตกค้างอยู่ตามบ่อน้ําต่างๆ เมื่อฝนตกหนักทําให้เกิดน้ําไหลหลากพัดพาน้ําเสียดังกล่าวเข้าท่วมบ้านประชาชนบางหลังคาเรือน
อย่างไรก็ตาม พนักงานเจ้าหน้าที่ได้ให้คําแนะนําในการเฝ้าระวัง และควรเสริมคันดินบ่อเพิ่มเติมเพื่อป้องกันปัญหาน้ําเสียล้นบ่อซ้ําขึ้นมาใหม่ ซึ่งผู้ประกอบการอยู่ระหว่างการดําเนินการสร้างคันดินเป็นแนวป้องกันน้ําเสียเพิ่มเติมอีก 1 คัน ด้านหลังบริเวณที่เคยเกิดเหตุ และได้ทําการขุดบ่อเพื่อกักเก็บน้ําเสียเพิ่มเติมจํานวน 2 บ่อ เพื่อลดระดับน้ําเสียที่กักอยู่ภายในบ่อของแปลงเพาะปลูกให้อยู่ในเกณฑ์ที่ปลอดภัย โดยบ่อดังกล่าวรองรับน้ําเสียได้ประมาณ 10,000 ลูกบาศก์เมตร ทั้งนี้ หากสถานการณ์เข้าภาวะปกติแล้ว สํานักงานอุตสาหกรรมจังหวัดสุพรรณบุรี จะพิจารณาสั่งให้มีการบริหารจัดการการใช้น้ําเสีย เพื่อเป็นสารปรับปรุงดินในบริเวณแปลงเพาะปลูกไร่ของผู้ประกอบการรายนี้เพื่อป้องกันมิให้เกิดเหตุซ้ําอีก
“เบื้องต้นได้รับรายงานว่าผู้ประกอบการได้มีการประชุมกับจังหวัดสุพรรณบุรี ผู้นําชุมชน และประชาชนผู้ได้รับความเดือดร้อน เมื่อวันที่ 4 ตุลาคม 2560 ณ ศาลาอเนกประสงค์ โรงพยาบาลส่งเสริมสุขภาพตําบลหนองมะค่าโมง สรุปได้ว่าผู้ประกอบการยินดีเยียวยาให้แก่ผู้ได้รับผลกระทบในเบื้องต้น ซึ่งประชาชนที่เข้าร่วมประชุมมีความพอใจ สําหรับพืชผลทางการเกษตร เกษตรจังหวัดสุพรรณบุรี จะดําเนินการสํารวจความเสียหายของผู้ได้รับผลกระทบและผู้ประกอบการดําเนินการชดใช้ค่าเสียหายต่อไป” นางสาวนิสากร กล่าว
รองปลัดกระทรวงอุตสาหกรรม และโฆษกกระทรวงอุตสาหกรรม กล่าวอีกว่า สํานักงานอุตสาหกรรมจังหวัดสุพรรณบุรี ได้เก็บตัวอย่างน้ําเสียบริเวณที่มีการระบายออกนอกโรงงานเพื่อส่งให้กรมโรงงานอุตสาหกรรมวิเคราะห์แล้ว หากผลการวิเคราะห์ไม่เป็นไปตามประกาศกระทรวงอุตสาหกรรม สํานักงานอุตสาหกรรมจังหวัดสุพรรณบุรี จะได้พิจารณาดําเนินการให้เป็นไปตามกฎหมายต่อไป.